text: [{"text_idx": "#000001", "text": "Fra\u0301flytingin er minka\u00f0 no\u0301gv, me\u00f0an tilflytingin er vaksin"}, {"text_idx": "#000002", "text": "Hagstova F\u00f8royar skrivar, at nettotilflytingin er meth\u00f8g. Tann sto\u0301ra broytingin i\u0301 gongdini i\u0301 fo\u0301lkatalinum kemur einamest av broyttu flytingini, har fra\u0301flytingin er minka\u00f0 no\u0301gv, samstundis sum tilflytingin er vaksin. Vit skulu heilt aftur til 1980 fyri at finna so la\u0301gt tal fyri fra\u0301flytingina, sum tey 1.139, i\u00f0 fluttu av landinum farna 12-ma\u0301na\u00f0arskei\u00f0i\u00f0. Rokna vit fra\u0301flytingina i\u0301 mun til fo\u0301lkatali\u00f0, hevur hon onganti\u0301\u00f0 veri\u00f0 minni tey si\u0301\u00f0stu ha\u0301lvthundra\u00f0 a\u0301rini, vit r\u00f8kka aftureftir i\u0301 hagtalsgrunninum."}, {"text_idx": "#000003", "text": "Me\u00f0an fra\u0301flytingin nu\u0301 a\u0301 fjo\u0301r\u00f0a a\u0301ri\u00f0 hevur lagt seg a\u0301 eitt javnt la\u0301gt st\u00f8\u00f0i, so veksur hinvegin tilflytingin framvegis a\u0301 fimta a\u0301ri. Samanlagda u\u0301rsliti\u00f0 av minni fra\u0301flyting og st\u00f8rri tilflyting er, at nettotilflytingin - er vaksin i\u0301 sto\u0301rum, og onganti\u0301\u00f0 hevur veri\u00f0 so sto\u0301r sum nu\u0301, hv\u00f8rki i\u0301 tali ella lutfalsliga."}, {"text_idx": "#000004", "text": "Samanbera vit hetta a\u0301ri\u00f0 vi\u00f0 tey heldur va\u0301naligu a\u0301rini 2009-13, so er a\u0301rliga fra\u0301flytingin nu\u0301 eini 600 fo\u0301lk minni og tilflytingin eini 400 st\u00f8rri \u2013 og ti\u0301 er ein negativ nettoflyting a\u0301 417 i\u0301 2011/12 vend til eina positiva nettoflyting upp a\u0301 585 hetta seinasta 12-ma\u0301na\u00f0arskei\u00f0i\u00f0 2017/18."}, {"text_idx": "#000005", "text": "Bur\u00f0aravlopi\u00f0 er minka\u00f0 naka\u00f0Samanbori\u00f0 vi\u00f0 undanfarna\u00f0 12-ma\u0301na\u00f0skei\u00f0i\u00f0 minka\u00f0i bur\u00f0aravlopi\u00f0 (munurin millum f\u00f8dd og dey\u00f0) vi\u00f0 27, u\u0301r 279 ni\u00f0ur i\u0301 252 hetta 12-ma\u0301na\u00f0skei\u00f0i\u00f0. Ors\u00f8kin er, at samstundis sum f\u00f8\u00f0itali\u00f0 var naka\u00f0 ta\u00f0 sama - ein minking vi\u00f0 4 - vaks tali\u00f0 av dey\u00f0um vi\u00f0 23."}, {"text_idx": "#000006", "text": "N\u00e6stan javnt millum kynini i\u0301 fo\u0301lkav\u00f8kstrinum Av v\u00f8kstrinum i\u0301 fo\u0301lkatalinum a\u0301 837 er n\u00e6rum javnt millum kynini, to\u0301 11 fleiri mannfo\u0301lk enn konufo\u0301lk. St\u00f8rsti munurin er i\u0301 nettotilflytingini, har ta\u00f0 vo\u0301ru 99 fleiri mannfo\u0301lk. Men av ti\u0301, at ta\u00f0 var yvirva\u0301g av gentum i\u0301 f\u00f8\u00f0italinum vi\u00f0 48 og i\u0301 dey\u00f0atalinum ein yvirva\u0301g av mannfo\u0301lki vi\u00f0 40, var samanlagda u\u0301rsliti\u00f0 ein n\u00f8kulunda javnsto\u0301rur v\u00f8kstur fyri b\u00e6\u00f0i kyn."}, {"text_idx": "#000007", "text": "Vinarliga broyt ti\u0301nar kennifi\u0301la - og privatli\u0301vsstillingar fyri at si\u0301ggja hetta innihaldStillingar av farsporum"}, {"text_idx": "#000011", "text": "Magni Mohr skriva\u00f0 heimsins mest sitera\u00f0u grein um fo\u0301tbo\u0301ltsgransking"}]